કુલદીપ સિંહ દારોગાએ યોગના ફાયદાઓ ગણાવતી એક કવિતા લખી હતી, કવિતાની શરૂઆતમાં તેમણે દેશના વડાપ્રધાન નરેન્દ્ર મોદીનો આભાર માન્યો હતો. તેમણે યોગના આંતરરાષ્ટ્રીય સ્તર પર પહોંચાડવા માટે તથા આંતરરાષ્ટ્રીય યોગ દિવસ પ્રસ્થાપિત કરવા માટે પીએમ મોદીનો આભાર માન્યો હતો. ઉલ્લેખનીય છે કે, પીએમ મોદીના પ્રયાસોને કારણે જ 21 જૂનને આંતરરાષ્ટ્રીય યોગ દિવસ તરીકે ઉજવવામાં આવે છે. યુનાઇટેડ નેશન્સની જનરલ એસેમ્બલીએ 21 જૂનને આંતરરાષ્ટ્રીય યોગ દિવસ જાહેર કર્યો છે, આ માટે પીએમ મોદીએ જ યૂએનમાં પ્રસ્તાવ રજૂ કર્યો હતો.